MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-15/2024.

J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. november 27-én 16.00 órakor a Községházán megtartott rendkívüli nyílt ülésén.

Jelen vannak: Glöckner Henrik polgármester, Berde Béla, Horváth Dániel, Illés Béla, Mezei Balázs képviselő (5fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Tenczlingerné Füle Mária jegyzői megbízott


Glöckner Henrik polgármester köszöntötte a képviselő-testület tagjait, megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pont kerüljön megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

1. Elvi döntés meghozatala a Bátaszéki Közös Önkormányzati Hivatalhoz való csatlakozásról (szóbeli előterjesztés)
Előterjesztő: Glöckner Henrik polgármester

Napirendi pontok tárgyalása:

1. Elvi döntés meghozatala a Bátaszéki Közös Önkormányzati Hivatalhoz való csatlakozásról (szóbeli előterjesztés)
Előterjesztő: Glöckner Henrik polgármester

Glöckner Henrik polgármester tájékoztatja a Képviselő-testületet, hogy a Magyarország helyi önkormányzatairól szóló 2011. évi CLXXXIX törvény módosítására irányuló törvényjavaslat lehetőséget biztosít arra, hogy másik járásban működő közös önkormányzati hivatalhoz lehessen csatlakozni. Tárgyalásokat folytatott Dr. Bozsolik Róberttel Bátaszék város polgármesterével, hogy amennyiben a Képviselő-testület is egyet ért vele, úgy Mórágy Község Önkormányzata csatlakozni kíván a Bátaszéki Közös Önkormányzati Hivatalhoz. 

Természetesen a csatlakozáshoz az is szükséges, hogy a Bátaszéki Közös Önkormányzati Hivatalt alkotó települések képviselő-testületeinek mindegyike jóváhagyja a közös önkormányzati hivatal létrehozásáról szóló megállapodását. A törvényjavaslatot még nem fogadták el, így amennyiben a Képviselő-testület egyet ért a csatlakozással, úgy egy elvi döntés meghozatal szükséges. Kérte a képviselőket, hogy mondják el véleményüket.

Illés Béla képviselő megkérdezte, hogy a szakmai összetétel, hogy alakul?

Glöckner Henrik polgármester elmondta, hogy minden marad a régiben, Mórágyon látjuk el a gazdálkodási, szociális, igazgatási feladatokat és a jegyzői megbízottunk is marad. 

Illés Béla képviselő megkérdezte, hogy szakmai segítséget kapunk-e Bátaszéktől?

Glöckner Henrik polgármester elmondta, hogy bármilyen szakmai kérdéssel fordulhatunk a Bátaszéki Közös Önkormányzati Hivatalhoz.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

…./2024. (XI.27.) Képviselő-testületi határozat
a Bátaszéki Közös Önkormányzati Hivatalhoz való csatlakozásról

Mórágy Község Önkormányzata Képviselő-testülete úgy határozott, hogy amennyiben a Magyarország helyi önkormányzatairól szóló 2011. évi CLXXXIX. törvény módosításáról szóló törvényjavaslat elfogadásra kerül, úgy kiválik a Bonyhádi Közös Önkormányzati Hivatalból és csatlakozik a Bátaszéki Közös Önkormányzati Hivatalhoz.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

115/2024. (XI.27.) Képviselő-testületi határozat
a Bátaszéki Közös Önkormányzati Hivatalhoz való csatlakozásról

Mórágy Község Önkormányzata Képviselő-testülete úgy határozott, hogy amennyiben a Magyarország helyi önkormányzatairól szóló 2011. évi CLXXXIX. törvény módosításáról szóló törvényjavaslat elfogadásra kerül, úgy kiválik a Bonyhádi Közös Önkormányzati Hivatalból és csatlakozik a Bátaszéki Közös Önkormányzati Hivatalhoz.

Határidő: azonnal
Felelős: Glöckner Henrik polgármester

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 16 óra 40 perckor bezárja.


Kmft.

Glöckner Henrik 					    Filczinger Ágnes
  	   polgármester						jegyző

